CELEX: 32018D1281
Language: el
Date: 2018-09-21 00:00:00
Title: Εκτελεστική απόφαση (ΕΕ) 2018/1281 της Επιτροπής, της 21ης Σεπτεμβρίου 2018, για ορισμένα μέτρα προστασίας σχετικά με την αφρικανική πανώλη των χοίρων στο Βέλγιο [κοινοποιηθείσα υπό τον αριθμό C(2018) 6255] (Κείμενο που παρουσιάζει ενδιαφέρον για τον ΕΟΧ)

24.9.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 239/18
               
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2018/1281 ΤΗΣ ΕΠΙΤΡΟΠΉΣ
         της 21ης Σεπτεμβρίου 2018
         για ορισμένα μέτρα προστασίας σχετικά με την αφρικανική πανώλη των χοίρων στο Βέλγιο
         
            
               [κοινοποιηθείσα υπό τον αριθμό C(2018) 6255]
            
         
         (Τα κείμενα στην ολλανδική και τη γαλλική γλώσσα είναι τα μόνα αυθεντικά)
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (1), και ιδίως το άρθρο 9 παράγραφος 4,
         Έχοντας υπόψη την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (2), και ιδίως το άρθρο 10 παράγραφος 4,
         Εκτιμώντας τα ακόλουθα:
         
                     (1)
                  
                  
                     Η αφρικανική πανώλη των χοίρων είναι λοιμώδης ιογενής νόσος των πληθυσμών οικόσιτων χοίρων και αγριόχοιρων η οποία μπορεί να έχει σοβαρό αντίκτυπο στην κερδοφορία της χοιροτροφίας και να διαταράξει το εμπόριο μέσα στην Ένωση και τις εξαγωγές προς τρίτες χώρες.
                  
               
                     (2)
                  
                  
                     Σε περίπτωση εκδήλωσης κρούσματος της αφρικανικής πανώλης των χοίρων σε αγριόχοιρους, υπάρχει κίνδυνος διασποράς του παράγοντα της νόσου σε άλλους πληθυσμούς αγριόχοιρων και σε χοιροτροφικές εκμεταλλεύσεις. Ως εκ τούτου, η νόσος μπορεί να εξαπλωθεί από ένα κράτος μέλος σε άλλο, καθώς και σε τρίτες χώρες, μέσω του εμπορίου ζώντων χοίρων ή των προϊόντων τους.
                  
               
                     (3)
                  
                  
                     Η οδηγία 2002/60/ΕΚ του Συμβουλίου (3) θεσπίζει τα ελάχιστα μέτρα που πρέπει να εφαρμόζονται στην Ένωση για την καταπολέμηση της αφρικανικής πανώλης των χοίρων. Ειδικότερα, το άρθρο 15 της οδηγίας 2002/60/ΕΚ προβλέπει ορισμένα μέτρα που πρέπει να λαμβάνονται μετά την επιβεβαίωση ενός ή περισσότερων κρουσμάτων αφρικανικής πανώλης των χοίρων σε αγριόχοιρους.
                  
               
                     (4)
                  
                  
                     Το Βέλγιο ενημέρωσε την Επιτροπή για την τρέχουσα κατάσταση όσον αφορά την αφρικανική πανώλη των χοίρων στον πληθυσμό αγριόχοιρων στην περιφέρεια των Αρδεννών του εν λόγου κράτους μέλους, και, σύμφωνα με το άρθρο 15 της οδηγίας 2002/60/ΕΚ, οριοθέτησε τη μολυσμένη περιοχή στην οποία εφαρμόζονται τα μέτρα που αναφέρονται στο άρθρο 15 της εν λόγω οδηγίας.
                  
               
                     (5)
                  
                  
                     Η εκτελεστική απόφαση (ΕΕ) 2018/1242 της Επιτροπής (4) εκδόθηκε με σκοπό την αντιμετώπιση αυτής της κατάστασης.
                  
               
                     (6)
                  
                  
                     Για να προληφθεί τυχόν περιττή διαταραχή στο εμπόριο εντός της Ένωσης και να αποφευχθεί η επιβολή αδικαιολόγητων φραγμών στο εμπόριο από τρίτες χώρες, είναι αναγκαίο να καθοριστεί σε ενωσιακό επίπεδο η μολυσμένη από την αφρικανική πανώλη των χοίρων περιοχή στο Βέλγιο, σε συνεργασία με το εν λόγω κράτος μέλος.
                  
               
                     (7)
                  
                  
                     Συνεπώς, θα πρέπει να καταχωριστεί στο παράρτημα της παρούσας απόφασης η μολυσμένη περιοχή του Βελγίου και να καθοριστεί η διάρκεια της εν λόγω περιφερειοποίησης. Η παρούσα απόφαση θα πρέπει να καταργήσει και να αντικαταστήσει την εκτελεστική απόφαση (ΕΕ) 2018/1242.
                  
               
                     (8)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το Βέλγιο διασφαλίζει ότι η προσβεβλημένη περιοχή που οριοθέτησε, στην οποία εφαρμόζονται τα μέτρα που προβλέπονται στο άρθρο 15 της οδηγίας 2002/60/ΕΚ, περιλαμβάνει τουλάχιστον τις περιοχές που παρατίθενται στο παράρτημα της παρούσας απόφασης.
         
         
            Άρθρο 2
            Η εκτελεστική απόφαση (ΕΕ) 2018/1242 καταργείται.
         
         
            Άρθρο 3
            Η παρούσα απόφαση εφαρμόζεται έως τις 30 Νοεμβρίου 2018.
         
         
            Άρθρο 4
            Η παρούσα απόφαση απευθύνεται στο Βασίλειο του Βελγίου.
         
         
            Βρυξέλλες, 21 Σεπτεμβρίου 2018.
            
               
                  Για την Επιτροπή
               
               Vytenis ANDRIUKAITIS
               
                  Μέλος της Επιτροπής
               
            
         
         
            (1)  ΕΕ L 395 της 30.12.1989, σ. 13.
         
            (2)  ΕΕ L 224 της 18.8.1990, σ. 29.
         
            (3)  Οδηγία 2002/60/ΕΚ του Συμβουλίου, της 27ης Ιουνίου 2002, για τη θέσπιση ειδικών διατάξεων για την καταπολέμηση της αφρικανικής πανώλης των χοίρων και την τροποποίηση της οδηγίας 92/119/ΕΟΚ όσον αφορά την πολιοεγκεφαλίτιδα του χοίρου και την αφρικανική πανώλη των χοίρων (ΕΕ L 192 της 20.7.2002, σ. 27).
         
            (4)  Εκτελεστική απόφαση (ΕΕ) 2018/1242 της Επιτροπής, της 14ης Σεπτεμβρίου 2018, για ορισμένα προσωρινά μέτρα προστασίας σχετικά με την αφρικανική πανώλη των χοίρων στο Βέλγιο (ΕΕ L 231 I της 14.9.2018, σ. 1).
      
      
         
            ΠΑΡΑΡΤΗΜΑ
            
                        Περιοχές που ορίστηκαν ως μολυσμένες στο Βέλγιο, όπως αναφέρεται στο άρθρο 1
                     
                     
                        Ημερομηνία έως την οποία εφαρμόζονται τα μέτρα
                     
                  
                        Η μολυσμένη περιοχή οριοθετείται, κατά τη φορά των δεικτών του ρολογιού, ως εξής:
                        
                                    —
                                 
                                 
                                    τα σύνορα με τη Γαλλία
                                 
                              
                                    —
                                 
                                 
                                    τη N85
                                 
                              
                                    —
                                 
                                 
                                    τη N83
                                 
                              
                                    —
                                 
                                 
                                    τη N891
                                    
                                                —
                                             
                                             
                                                Rue du Pont Neuf
                                             
                                          
                                                —
                                             
                                             
                                                Rue du Lieutenant de Crépy
                                             
                                          
                                                —
                                             
                                             
                                                Pont Charreau
                                             
                                          
                                                —
                                             
                                             
                                                Rue de Chiny
                                             
                                          
                                                —
                                             
                                             
                                                Rue de Marbehan
                                             
                                          
                                                —
                                             
                                             
                                                Rue de la Civanne
                                             
                                          
                                                —
                                             
                                             
                                                Rue du Moreau
                                             
                                          
                              
                                    —
                                 
                                 
                                    τη N879: Grand-Rue
                                 
                              
                                    —
                                 
                                 
                                    τη N897
                                    
                                                —
                                             
                                             
                                                Rue des Anglières
                                             
                                          
                                                —
                                             
                                             
                                                Rue du Pont de Virton
                                             
                                          
                                                —
                                             
                                             
                                                Rue Maurice Grévisse
                                             
                                          
                                                —
                                             
                                             
                                                Rue du 24 Août
                                             
                                          
                              
                                    —
                                 
                                 
                                    την E411/E25
                                 
                              
                                    —
                                 
                                 
                                    τα σύνορα με το Μεγάλο Δουκάτο του Λουξεμβούργου
                                 
                              
                     
                        30 Νοεμβρίου 2018